  Майя Бывальцева Та арня шорын Удмуртие тӧло но кот куазь вуоз. Со сярысь улосвыл  пресс-службаез ивортӥз. Ӵуказе Удмуртиын шундыё но кӧс луоз, арня шорын куазь воштӥськоз, тӧло но кот луоз. Та арня пумозь температура та вакытлы эсэпъёслэн вылӥынгес возиськоз Удмуртиысь Гидрометцентрлэн пресс-службаез30-тӥ южтолэзе потон уе -2…-7 градус луоз, нуназе омыр +5…+10 градусозь шуналоз. Уйин но ӵукна интыосын сюрес вылын йӧвалег. 31-тӥ южтолэзьысен ужан арня пумозь куазез Уйпал Атлантикаысь циклон лэсьтоз. Дырын-дырын зороз но лымыялоз. Озьы ик вирнуналысен тӧл кужмоялоз, тужгес зол секундскын 15-17 метрозь пельтоз. Уйин -1…-6, нуназе +2…+7 градус возиськоз. Тӧл арня пумын гинэ лапкомоз. Кылем арняе Ижкарын температурая рекордъёс выльдӥськизы. 25-тӥ южтолэзе +7,6 градус пусйизы, нош 1981-тӥ арын +7,5 градус вал. 26-тӥ южтолэзе 1939-тӥ арысен возиськем рекорд (+9,7 градус) выльдӥськиз, со нуналэ омыр 10,2 градусозь шуназ Оштолэзьлэн нырысетӥ нуналъёсаз уйин но нуназе температура ноль градуслэсь вылӥе ӝутскоз: уйин 0…+5, нуназе +3…+8 градусозь. Нырысь-валысь чакланъёсъя, шутэтскон нуналъёсы куд-ог интыосын зор-кот усёз, температура шӧдскымон уз воштӥськы. Тегъёс: Гидрометцентр Удмуртия куазь тулыс тл  